**ΝΕΑ ΗΜΕΡΟΜΗΝΙΑ ΕΘΕΛΟΝΤΙΚΗΣ ΑΙΜΟΔΟΣΙΑΣ**

Η εξ αναβολής αιμοδοσία (2/3/2023) λόγω μεγάλης επάρκειας μονάδων αίματος για τις ανάγκες που προκλήθηκαν από το τραγικό σιδηροδρομικό δυστύχημα των Τεμπών, θα πραγματοποιηθεί σε νέα ημερομηνία

***Τη Δευτέρα 3 Απριλίου 2023***

***από 9πμ έως 1μμ***

***στην αίθουσα εκδηλώσεων «ΦΙΛΙΠΠΟΣ»***

***της Αλεξάνδρειας Πανεπιστημιούπολης του ΔΙ.ΠΑ.Ε***

Παλιοί και νέοι αιμοδότες που επιθυμείτε να ενισχύσετε την προσπάθεια αυτή παρακαλείσθε να προσέλθετε, γνωρίζοντας ότι το αίμα λήγει σε 30 μέρες και οι ανάγκες για αίμα θα αυξηθούν το επόμενο διάστημα.

**Οι ενδιαφερόμενοι θα πρέπει να γνωρίζουν απαραίτητα τον ΑΜΚΑ και να έχουν μαζί την Αστυνομική τους Ταυτότητα**.

**Εθελοντής αιμοδότης** μπορεί να γίνει καθένας που έχει ηλικία από 18 έως 62 ετών, εφόσον είναι υγιής. Οι άνδρες μπορούν να δώσουν αίμα έως και τέσσερις (4) φορές το χρόνο, ενώ οι γυναίκες έως και τρείς (3) φορές το χρόνο. Το μεσοδιάστημα μεταξύ 2 αιμοδοσιών δεν μπορεί να είναι μικρότερο των τριών (3) μηνών.

**Ο αιμοδότης θα πρέπει:**

**Πριν την αιμοδοσία**

* Να έχει πάρει ελαφρύ πρωινό, (πρωινή αιμοδοσία)
* Να είναι ξεκούραστος και να μην έχει ξενυχτήσει το προηγούμενο βράδυ
* Να μην έχει καταναλώσει αλκοόλ τις προηγούμενες 24 ώρες
* Να είναι απολύτως υγιής
* Να μην ακολουθεί κάποια φαρμακευτική αγωγή, (εξαιρούνται συγκεκριμένα σκευάσματα)
* Να έχουν περάσει τουλάχιστον 6 μήνες από τότε που έκανες piercing ή tattoo.
* Οι γυναίκες να μην αιμοδοτούν κατά την διάρκεια της εμμήνου ρύσεως ή της εγκυμοσύνης
* Να έχει μεσολαβήσει διάστημα τουλάχιστον 3 μηνών από την προηγούμενη αιμοδοσία

**Μετά την αιμοδοσία**

* Να πιει τον χυμό και να φάει τα μπισκότα που του προσφέρονται
* Να παραμείνει στον χώρο της Αιμοδοσίας, τουλάχιστον για μισή ώρα
* Να μην καπνίσει για 2 ώρες μετά την αιμοδοσία
* Να μην οδηγήσει για 2 ώρες μετά την αιμοδοσία
* Να μην κάνει έντονη σωματική άσκηση
* Να πάρει πολλά υγρά και καλό γεύμα
* Να αποφύγει την κατανάλωση αλκοόλ
* Να ζητήσει βοήθεια από το νοσηλευτικό προσωπικό, αν αισθανθεί αδιαθεσία

 ***«Το αίμα είναι ζωή! Είναι χρέος όλων μας να συνειδητοποιήσουμε την σημασία αυτής της προσφοράς.***

 ***Δώστε αίμα, δώστε ζωή με το αίμα σας!!»***